# Sent Orenç de Gamevila

Sent Orenç$^,$$^,$$^,$ o Sent Orenç de Gamevila (Saint-Orens-de-Gameville en francés) es una comuna occitana del Tolosan, en Lengadòc, administrada pel departament francés de la Nauta Garona e la region d'Occitània, ancianament de Miègjorn-Pirenèus .

## Geografia

Comuna de l'airal urban de Tolosa situada dins son pòl urban a l'Èst de la vila de Tolosa a gaireben 10 km. Es bordada per lo riu Saune e traversada per lo riu Marcaissona.

## Accès

* Pel periferic Èst de Tolosa sortida 18.

## Istòria

Pendent l'Ancian Regime, Gamevila èra de la diocèsi civila de Tolosa, doncas de la província de Lengadòc, de la generalitat de Tolosa, de l'archidiocèsi de Tolosa, de la senescauciá de Tolosa. Le vocable de la glèisa es Sent Orenç. En 1790, la comuna compren las tres comunautats que compausan la parròquia de Sent Orenç : Gamevila, Cayras e Lantourville. Tanlèu 1790, Gamevila èra del canton de Castanet. Per decret del 22 de març 1929, Saint-Orens venguèc oficialament Saint-Orens-de-Gameville.
Pendent l'Ancian Regime, Cayras (en francés, benlèu Cairàs en occitan) èra una comunautat non parròquia de la diocèsi civila de Tolosa, doncas de la província de Lengadòc, de la generalitat de Tolosa e de la senescauciá de Tolosa. Foguèc incorporada a Sent Orenç en 1790.
Lantourville (en francés, benlèu Lantorvila en occitan) èra tanben una comunautat non parròquia ambe las meteissas apertenéncias e tanben incorporada a Sent Orenç en 1790 .
L'origina de Sant Orenç de Gamevila ven del nom d’un evesque espanhòl del sègle V, Orentius qu'auriá liberat Tolosa del poder dels romans en 438. Sas preguièras repetidas aurián provocat un nivolàs a l'entorn del general roman Litorius que se perdèt a la dintrada de la vila de Tolosa ont foguèt fach presonièr. Aprèp sa mòrt en 439, Orentius foguèt canonizat Sant Orenç. En son omenatge, bastiguèron la glèisa de son nom sul site de la batalha.
La creacion de la comuna ven de la fusion, lo 31 de decembre de 1790, de tres comunautats : Cairas, Gamevila e Lantorvila que faguèron part de la diocèsi de Tolosa. Lo primièr maire de la vila foguèt Joan Bellières que ne balhèt lo seu nom a la plaça ont i a l’espaci cultural Altigone.
En 1791, lo conselh municipal votèt una soma destinada a pagar un cirurgian pels paures e en 1818 la creacion d'un burèu particular de caritat.

## Administracion

Lista deus cònsols successius :
| Periòde | Periòde | Identitat |
| 2022 | 2026 | Serge Jop |
| 2014 | 2022 | Dominique Faure |
| 2008 | 2014 | Christian Sempé |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 11243, totala: 11524 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 385 | 451 | 490 | 554 | 607 | 687 | 746 | 704 | 676 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 570 | 588 | 677 | 570 | 596 | 600 | 589 | 592 | 609 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 631 | 597 | 620 | 584 | 589 | 611 | 687 | 667 | 674 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 815 | 1 349 | 4 738 | 7 638 | 9 703 | 10 991 | 11 059 | 10 717 | 10 800 11 128 |
| 2009 | 2010 |
| 10 898 11 218 | 10 918 11 244 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Lòcs e monuments

* Lo castèl Catalan del sègle XVII
* La Glèisa de Sant Orenç del sègle XV
* La crotz inscricha sus las tièras dels Monuments istorics del sègle XII
* Lo Molin de Quint
* L’anciana Pòsta (1912)

## Nòtas

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Dictionnaire des localités de la Haute-Garonne, p. 44 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html
* ↑ Dictionnaire des localités de la Haute-Garonne, p. 11 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html
* ↑ Dictionnaire des localités de la Haute-Garonne, p. 24 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html
* Portal de Lengadòc